Takmer štvrtinu dôchodkových úspor Slovákov spravuje NN Slovensko
Na slovenskom trhu s dôchodkami došlo k preskupeniu "síl". Spoločnosť NN sa stala lídrom v starostlivosti o dôchodky Slovákov nielen v počte klientov II. a III. piliera - spravuje tiež najviac ich dôchodkových úspor. Aktuálne si v II. a III. pilieri spoločnosti NN Slovensko sporí takmer 750-tisíc ľudí, ktorým sa značka stará o takmer 3,5 miliardy eur úspor.
Štatistiky za uplynulý polrok hovoria, že spoločnosť NN je pre Slovákov prvou voľbou v starostlivosti o ich dôchodky. Spoločnosť dominuje na slovenskom trhu v podiele nových klientov, ktorí si ju vybrali pre správu svojich dôchodkových úspor. Každý druhý Slovák, ktorý si v tomto roku uzatvoril dôchodkové sporenie alebo zmenil dôchodkovú spoločnosť, si vybral práve NN Slovensko. Práve vďaka tomu sa táto značka stala novým lídrom nielen v počte klientov s dôchodkovými úsporami, ale tiež v celkovom objeme spravovaných dôchodkových úspor.
"Samozrejme, takéto pozitívne správy a podiely na našom dôchodkovom trhu nás nesmierne tešia. Obrovskú radosť máme aj z rastúcej spokojnosti našich klientov a výkonnosti našich dôchodkových fondov. To sú ukazovatele, na ktorých nám záleží najviac. Len za posledných 12 mesiacov sa naše indexové fondy zhodnotili takmer o 30 %. Naším cieľom je, aby boli všetky naše fondy maximálne výkonné a klienti si mohli vybrať zo širokej ponuky NN dôchodkových fondov tie, ktoré najviac vyhovujú ich rizikovému profilu a individuálnej investičnej stratégii," hodnotí aktuálny vývoj na trhu Peter Brudňák, generálny riaditeľ NN Slovensko.
NN sa snaží zatraktívniť dôchodkové sporenie aj pravidelnými inováciami či digitalizáciou. Digitálne technológie využíva napríklad na zjednodušenie prístupu klientov k dôchodkovým účtom, ale aj na plnohodnotný predaj a servis svojich produktov na diaľku. Medzi zaujímavé novinky, ktoré značka v uplynulom období predstavila, patrí aj komplexná 3-pilierová dôchodková kalkulačka. Spoľahlivo a do pár sekúnd vypočíta celkový dôchodok zo všetkých troch pilierov, ako aj sumy z každého piliera osobitne. Odhad budúceho dôchodku pritom uvádza v dnešných cenách (očistený o infláciu) pre lepšiu predstavu o tom, čo si z neho bude môcť sporiteľ skutočne dovoliť.